Gweithiwr cymdeithasol o'r Tîm Mesurau Atal yn ymdrin ag achos gyda phlentyn 12 oed â phroblemau ymlyniad yn ogystal ag esgeulustod cronig a ddioddefodd yn gynharach yng ngofal ei fam, ac effeithiodd y ddau yn andwyol arni.

Gwaith ar y cyd â seicolegydd addysg wedi’i gwblhau a’r gwaith hwnnw ar gael i’r tîm. Gwaith wedi'i gwblhau gyda thad a llysfam ynghylch cysondeb wrth fagu plant. Cefnogaeth yn canolbwyntio ar les emosiynol, ac ar ôl ymyrraeth, roedd y plentyn yn gallu deall faint yr oedd ei blynyddoedd ffurfiannol ifanc yng ngofal ei mam fiolegol wedi effeithio arni. Gwaith perthynas ynghylch y cysylltiad â'r llysfam. Roedd y plentyn yn gallu meddwl am ei ymlyniadau a faint y dylanwadwyd ar y rhain gan ei brofiadau yn ei flynyddoedd cynnar. Cafwyd canlyniadau cadarnhaol, gan gynnwys gwelliant mewn cysylltiadau teuluol.

Adborth gan y plentyn:

*“Pan fydd fy ngweithiwr atal yn ymweld, mae hi’n mynd â fi allan o’r tŷ, yn gwrando arnaf ac yn fy nghynghori ar benderfyniadau. Mae pethau wedi newid wrth i fy hunanhyder wella, rwy'n fwy annibynnol ac rwy'n gwybod sut i ymateb i sefyllfaoedd yn well. Fe wnaeth fy ngweithiwr atal fy helpu i newid pethau yr oeddwn i am eu newid. Rwy wedi cael fy annog i ddatblygu fy nghryfderau a helpu fy hun. Sylwodd fy ngweithiwr ar y pethau yr oeddwn i yn eu gwneud yn dda a fy nhrin â pharch. Roedd yr adroddiad a gefais yn ardderchog.”*

Adborth gan rieni:

*“Mae'r gefnogaeth a gefais gan y gweithiwr atal wedi gwneud gwahaniaeth cadarnhaol i'n teulu. Helpodd y gefnogaeth a gawsom ni i ddeall trawma plentyndod, ein helpu i addasu dulliau ymdopi nad oedden ni wedi rhoi cynnig arnyn nhw a’n helpu i siarad heb embaras a heb farn. Roedd pethau'n gwella wrth i'r gwaith helpu ein plentyn i weld pethau o safbwynt arall heblaw am un y rhieni. Rydyn ni’n fodlon iawn gyda'r gefnogaeth a ddarparwyd. Roedden ni’n teimlo ein bod wedi cael ein clywed a’n cynnwys yn y broses o drefnu cymorth i’n teulu.*

*Cefnogodd y gweithiwr atal fi i gyflawni fy nodau personol ac anogodd fi i ddatblygu fy nghryfderau a helpu fy hun. Roedd y gweithiwr atal yn cydnabod y pethau rwy'n eu gwneud yn dda. Roeddwn i'n gallu gweld fy ngweithiwr mor aml ag yr oedd angen ac yn teimlo fy mod wedi cael cefnogaeth i wneud fy nheulu yn fwy diogel. Roedd y gefnogaeth a gefais yn ardderchog ac rwy'n hapus i wybod bod y drws bob amser ar agor os oes angen cefnogaeth arnaf yn y dyfodol.”*